《自荪溪上湖顶至查湖唐志道别墅》
明代·谢肃

芳荪溪上度横桥，一径缘山廿里遥。悬溜百寻穿石罅，晴暾五色上林标。

振衣兰岳乘云气，𣪚发萝岩看海潮。晚酌隐君湖墅好，白鸥波阔树䔥䔥。

作者简介：谢肃，字原功，浙江上虞人，生卒年不详。少与唐肃齐名，时称“会稽二肃”。 学问渊博，工于书法。元至正末，张士诚据吴，谢肃慨然入见献偃兵息民之策。明初，隐于乡里。洪武十九年（1386）举明经，授福建按察司佥事，后以事下狱死。